
Nr. 443

AVIZ

asupra propunerii legislative pentru modificarea şi completarea Legii nr. 19/2000 privind sistemul public de pensii şi alte drepturi de asigurări sociale
Cu adresa nr. 143 din 17 mai 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 19/2000 privind sistemul public de pensii şi alte drepturi de asigurări sociale.

In urma examinării, în şedinţa din data de 13 iunie 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

Propunerea legislativă urmăreşte să modifice Legea nr. 19/2000 privind sistemul public de pensii şi alte drepturi de asigurări sociale cuprinzând prevederi exprese care permit pensionarea anticipată cu 5 ani înainte de împlinirea vârstei standard de pensionare oricărei persoane care îndeplineşte cumulativ condiţiile de vârstă şi stagiul de cotizare. Se consideră neoportună introducerea unor noi reglementări care ar încălca unele din principiile de bază ale acestei legi.

Totodată, instituirea unei categorii noi de pensie anticipată ar crea confuzii şi tratament discriminator într-un sistem de pensii care se doreşte unitar din punct de vedere al contribuţiei şi prestaţiilor acordate.

